**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 22-Ի N 1125-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի ընդունման անհրաժեշտությունը**

Նախագծի ընդունումը պայմանավորված է Բնապահպանության և ընդերքի տեսչական մարմնի (այսուհետ՝ Տեսչական մարմին) կողմից իրականացվող` ռիսկի վրա հիմնված ստուգումների մեթոդաբանությունը (այսուհետ՝ Մեթոդաբանություն) բարելավելու անհրաժեշտությամբ:

**2.** **Ընթացիկ իրավիճակը և խնդիրները**

«Հայաստանի Հանրապետությունում ստուգումների կազմակերպման և անցկացման մասին» օրենքի համաձայն՝ պլանային ստուգումները իրականացվում են ՀՀ կառավարության կողմից հաստատված ռիսկի վրա հիմնված ստուգումների մեթոդաբանության հիման վրա ընտրված և տեսչական մարմնի ստուգումների տարեկան ծրագրում ներառված տնտեսավարող սուբյեկտների մոտ: Մեթոդաբանությունը հաստատվել է Կառավարության 2019 թվականի օգոստոսի 22-Ի N 1125-Ն որոշմամբ, որի համաձայն՝ 2020 և 2021 թվականներին գնահատվել են ստուգման ենթակա տնտեսավարող սուբյեկտների ռիսկայնության աստիճանները, ինչի հիման վրա էլ կազմվել են ստուգումների տարեկան ծրագրերը:

Վերոհիշյալ գործընթացի արդյունավետությունը բարձրացնելու նպատակով անհրաժեշտության կա Մեթոդաբանությունը լրացնել մի շարք նոր կարգավորումներով, մասնավորապես՝

1. Սահմանել, որ Բարձր ռիսկայնության խմբում ընդգրկվում են ստուգման ենթակա և ռիսկի ամենաբարձր միավորներ ունեցող տնտեսավարող սուբյեկտների 20 տոկոսը, Ցածր ռիսկայնության խմբում՝ ամենացածր միավորներ ունեցող տնտեսավարող սուբյեկտների 30 տոկոսը, Միջին ռիսկայնության խմբում՝ մյուս բոլոր տնտեսավարող սուբյեկտները:
2. Անհատական ռիսկայնության չափանիշը հաշվարկելիս՝
   1. Սահմանել առանձին բանաձև այն դեպքի համար, երբ տնտեսավարող սուբյեկտի մոտ ստուգում չի իրականցվել.

Այն է՝ **(Ա1/70)\*150,**

Որտեղ Ա1-ը գնահատվող օբյեկտում առկա տեղեկատվության հիման վրա բնապահպանական հիմնական չափանիշներով հաշվարկված ռիսկայնության գնահատականն է: 150-ը անհատական ռիսկի ամենաբարձր հնարավոր միավորն է:

* 1. Սահմանել առանձին բանաձև այն դեպքի համար, երբ տնտեսավարող սուբյեկտի մոտ ստուգում իրականցվել է, սակայն հայտնաբերված թերությունների և խախտումների վերացման վերաբերյալ հանձնարարական չի տրվել կամ դրա կատարման ժամկետը դեռ չի լրացել.

Այն է՝ **((Ա1+Ա2)/120)\*150,**

Որտեղ Ա1-ը գնահատվող օբյեկտում առկա տեղեկատվության հիման վրա բնապահպանական հիմնական չափանիշներով հաշվարկված ռիսկայնության գնահատականն է, իսկ Ա2-ը ստուգաթերթերի միջոցով հաշվարկված ռիսկայնության գնահատականն է: 150-ը անհատական ռիսկի ամենաբարձր հնարավոր միավորն է, իսկ 120-ը՝ գնահատվող օբյեկտում առկա տեղեկատվության հիման վրա բնապահպանական հիմնական չափանիշներով հաշվարկված ռիսկայնության և ստուգաթերթերի միջոցով հաշվարկված ռիսկայնության գնահատականների հանրագումարի առավելագույն հնարավոր միավորն է:

1. Սահմանել առանձին բանաձև այն դեպքի համար, երբ ստուգումը իրականցվել է ստուգաթերթով նախատեսված ոչ բոլոր հարցերով (օրինակ՝ բողոքի հիմքով իրականացված ստուգումներ)

Այն է՝ **Ա2 = (n1/n2)\*50,**

Որտեղ n1-ը ստուգման հարցերի շրջանակում այդ հարցերի պատասխաններից ստացված կշիռների գումարի արժեքն է, իսկ n2-ը՝ ստուգման հարցերի շրջանակում այդ հարցերի պատասխաններից ստացված կշիռների գումարի առավելագույն հնարավոր արժեքը: 50-ը ստուգաթերթերի միջոցով հաշվարկված ռիսկայնության առավելագույն հնարավոր միավորն է:

Սահմանել, որ միևնույն ոլորտում մեկից ավել ստուգաթերթերով ստուգում իրականացնելու դեպքում՝ ստուգաթերթերի միջոցով հաշվարկված ռիսկայնության գնահատման հիմքում դրվում է առավելագույն գումարային միավոր ստացած ստուգաթերթի արդյունքը:

Նշված կարգավորումներից բացի, Մեթոդաբանության մեջ անհրաժեշտ է իրականացնել նաև մի շարք տեխնիկական և խմբագրային բնույթի այլ փոփոխություններ:

**3. Առաջարկվող կարգավորման նպատակը և բնույթը**

Նախագծի ընդունման նպատակն է փոփոխություններ իրականացնել Մեթոդաբանությունում և սահմանել այն բարելավող մի շարք կարգավորումներ:

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի կողմից:

1. **Ակնկալվող արդյունքը**

**Նախագծի ընդունումը կապահովի** բնապահպանության և ընդերքի ոլորտներում առավել ռիսկային տնտեսավարող սուբյեկտների ինդենտիֆիկացումը և պլանային ստուգումների իրականացման բնականոն ընթացքը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 22-Ի N 1125-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2019 թվականի օգոստոսի 22-ի N 1125-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտություն չկա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 22-Ի N 1125-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2019 թվականի օգոստոսի 22-ի N 1125-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեի եկամտային և ծախսային մասերում փոփոխություններ չեն սպասվում: